CELEX: 62013TN0019
Language: el
Date: 2013-01-11 00:00:00
Title: Υπόθεση T-19/13: Προσφυγή της 11ης Ιανουαρίου 2013 — Ekologický právní servis κατά Επιτροπής

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/25
            
         Προσφυγή της 11ης Ιανουαρίου 2013 — Ekologický právní servis κατά Επιτροπής
   (Υπόθεση T-19/13)
   2013/C 79/44
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ekologický právní servis (Μπρνο, Τσεχική Δημοκρατία) (εκπρόσωπος: P. Černý, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση C(2012) 8382 της Ευρωπαϊκής Επιτροπής, της 12ης Νοεμβρίου 2012, με την οποία κρίθηκε απαράδεκτη η αίτηση της προσφεύγουσας περί εσωτερικής επανεξετάσεως της αποφάσεως C(2012) 4576 της Επιτροπής, της 6ης Ιουλίου 2012, σχετικά με την αίτηση που υπέβαλε η Τσεχική Δημοκρατία, σύμφωνα με το άρθρο 10γ, παράγραφος 5, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (1), για τη μεταβατική δωρεάν κατανομή δικαιωμάτων με σκοπό τον εκσυγχρονισμό της παραγωγής ηλεκτρικής ενέργειας·
            
         
               —
            
            
               να ακυρώσει την απόφαση C(2012) 4576 της Επιτροπής, της 6ης Ιουλίου 2012, σχετικά με την αίτηση που υπέβαλε η Τσεχική Δημοκρατία, σύμφωνα με το άρθρο 10γ, παράγραφος 5, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, για τη μεταβατική δωρεάν κατανομή δικαιωμάτων με σκοπό τον εκσυγχρονισμό της παραγωγής ηλεκτρικής ενέργειας, και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει δύο λόγους.
   
               1)
            
            
               Ο πρώτος λόγος αντλείται από τον παράνομο, κατά την προσφεύγουσα, χαρακτήρα της αποφάσεως C(2012) 8382 της Ευρωπαϊκής Επιτροπής, της 12ης Νοεμβρίου 2012, καθόσον η απόφαση αυτή αντιβαίνει στο άρθρο 17 της Συνθήκης για την Ευρωπαϊκή Ένωση, στο άρθρο 263 της Συνθήκης για τη Λειτουργίας της Ευρωπαϊκής Ένωσης και στα άρθρα 2, παράγραφος 1, στοιχείο γ', και 10 του κανονισμού (ΕΚ) 1367/2006 (2).
            
         
               2)
            
            
               Ο δεύτερος λόγος αντλείται από τον παράνομο, κατά την προσφεύγουσα, χαρακτήρα της αποφάσεως C(2012) 4576 της Επιτροπής, της 6ης Ιουλίου 2012, καθόσον η απόφαση αυτή αντιβαίνει στο άρθρο 263 ΣΛΕΕ, στην οδηγία 2003/87/ΕΚ, για τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας, όπως τροποποιήθηκε με την οδηγία 2009/29/ΕΚ (3), στην ανακοίνωση της Επιτροπής — Έγγραφο κατευθύνσεων σχετικά με την προαιρετική εφαρμογή του άρθρου 10γ της οδηγίας 2003/87/ΕΚ (2011/C 99/03) και στην οδηγία 2001/42/ΕΚ (4), σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων.
            
         
      (1)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32).
   
      (2)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ L 264, σ. 13).
   
      (3)  Οδηγία 2009/29/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τροποποίηση της οδηγίας 2003/87/ΕΚ με στόχο τη βελτίωση και την επέκταση του συστήματος εμπορίας δικαιωμάτων εκπομπής αερίων θερμοκηπίου της Κοινότητας (ΕΕ L 140, σ. 63).
   
      (4)  Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (ΕΕ L 197, σ. 30).